ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-2890/01

υποβολή: Konstantinos Hatzidakis (PPE-DE) προς την Επιτροπή

(10 Οκτωβρίου 2001)

Θέμα: Κακοτεχνίες στην κατασκευή των δημοσίων έργων που χρηματοδοτούνται από το Β' ΚΠΣ

Η Επιτροπή σε απάντηση της ερώτησής μου Ε-3481/00(1) αναγνώριζε την ύπαρξη εκτεταμένων προβλημάτων κακοτεχνιών στα δημόσια έργα που κατασκευάζονται στην Ελλάδα και χρηματοδοτούνται από το Β' ΚΠΣ.

Θα μπορούσε να με ενημερώσει η Επιτροπή εάν έχει νεώτερα στοιχεία για τον αριθμό των κακοτεχνιών από τον Απρίλιο του 2000 και έπειτα, αλλά και συνολικά για τα έργα που χρηματοδοτήθηκαν από το Β' ΚΠΣ· Είναι ικανοποιημένη η Επιτροπή από τις ενέργειες στις οποίες έχει προβεί η Ελλάδα για την αποκατάστασή τους· Εάν δεν έχει συμβεί αυτό, σε τι ενέργειες προτίθεται να προβεί η Επιτροπή προκειμένου να αντιμετωπισθεί το τεράστιο αυτό θέμα·

(1) ΕΕ C 174 E της 19.6.2001, σελ. 62.

Απάντηση του κ. Barnier εξ ονόματος της Επιτροπής

(26 Οκτωβρίου 2001)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1652/01 υποβολή: John Cushnahan (PPE-DE) προς το Συμβούλιο. Ολυμπιακοί Αγώνες του 2008.



Επίσημη Εφημερίδα αριθ. 040 E της 14/02/2002 σ. 0074 - 0074



ΓΡΑΠΤΗ ΕΡΩΤΗΣΗ E-1652/01 υποβολή: John Cushnahan (PPE-DE) προς το Συμβούλιο (12 Ιουνίου 2001) Θέμα: Ολυμπιακοί Αγώνες του 2008 Ποια είναι η άποψη του Συμβουλίου σχετικά με την πρόταση της Κίνας να οργανώσει τους Ολυμπιακούς Αγώνες του 2008 στο Πεκίνο· Προτίθεται το Συμβούλιο να καλέσει τα κράτη μέλη να ζητήσουν εγγυήσεις για σημαντικές βελτιώσεις από την πλευρά της Κίνας στον τομέα των ανθρωπίνων δικαιωμάτων, της ελευθερίας του τύπου κλπ. προτού ναποστηρίξουν μία τέτοια πρόταση· Απάντηση (8 Οκτωβρίου 2001) To Συμβούλιο δεν συζήτησε τηνποψηφιότητα της Κίνας ή άλλων χωρών για την οργάνωση των Ολυμπιακών αγώνων του 2008. Το Συμβούλιο, ωστόσο, στα πλαίσια του πολιτικού του διαλόγου και του διαλόγου για τα ανθρώπινα δικαιώματα με την Κίνα, εξέφρασε την ανησυχία του για τις συνεχιζόμενες παραβιάσεις των ανθρωπίνων δικαιωμάτων και προέτρεψε τις κινεζικές αρχές να λάβουν θετικά μέτρα για τη βελτίωση της κατάστασης στη χώρα.
ΓΡΑΠΤΗ ΕΡΩΤΗΣΗ E-2020/01

υποβολή: Chris Davies (ELDR) προς την Επιτροπή

(13 Ιουλίου 2001)

Θέμα: Ενταξιακές διαπραγματεύσεις με την Κύπρο - Περιβαλλοντικό κεφάλαιο

Πιστεύει η Επιτροπή ότι η κυπριακή νομοθεσία για την ασφαλή συλλογή και διάθεση των CFC όχι μόνονπάρχει, αλλά και εφαρμόζεται·

Απάντηση του κ. Verheugen εξ ονόματος της Επιτροπής

(31 Ιουλίου 2001)

Η κοινοτική περιβαλλοντική νομοθεσία γιάυτό το θέμα τέθηκε σε ισχύ με τον κανονισμό (ΕΚ) αριθ. 2037/2000 του Κοινοβουλίου και του Συμβουλίου της 29ης Ιουνίου 2000 για τις ουσίες που καταστρέφουν τη στοιβάδα του όζοντος(1). Υπάρχουν διατάξεις στον εν λόγω κανονισμό, ιδίως το άρθρο 16, που απαιτούν από τα κράτη μέλη να προωθήσουν την ανάκτηση, την ανακύκλωση, την ποιοτική αποκατάσταση και την καταστροφή των ελεγχόμενων ουσιών όπως oi χλωροφθοράνθρακες (CFCs) των οποίων απαγορεύεται η παραγωγή, η κατανάλωση και η διάθεση στην αγορά, εκτός από σαφώς καθοριζόμενες περιπτώσεις. Ο εν λόγω κανονισμός θα ισχύσει στη Κύπρο από την ημερομηνία της προσχώρησής της.

Η Κύπρος βρίσκεται στη διαδικασία καθορισμού μιας στρατηγικής για τον έλεγχο των ουσιών που καταστρέφουν το όζον. Η Επιτροπή αντιλαμβάνεται ότι με βάση αυτή τη στρατηγική η Κύπρος θα λάβει τα αναγκαία μέτρα για να εξασφαλίσει ώστε οι διατάξεις του κανονισμού (ΕΚ) αριθ. 2037/00 να συμπεριληφθούν στη νομοθεσία της. Η Επιτροπή θα παρακολουθεί τις εξελίξεις στην Κύπρο σχετικά με αυτό το θέμα.

(1) ΕΕ L 244 της 29.9.2000.
ΓΡΑΠΤΗ ΕΡΩΤΗΣΗ E-1591/01

υποβολή: Frank Vanhecke (TDI) προς την Επιτροπή

(1 Ιουνίου 2001)

Θέμα: Πλουραλισμός των μέσων ενημέρωσης

Η πρόσφατη απεργία πείνας της κ. Emma Bonino στην Ιταλία με αφορμή την άνιση μεταχείριση πουπέστη το κόμμα της κατά την προεκλογική εκστρατεία ενόψει των κοινοβουλευτικών εκλογών της 13ης Μαΐου, απέδειξε ότι τα μεγάλα μέσα ενημέρωσης, σε ορισμένα κράτη μέλη της ΕΕ, ακολουθούν πολιτική που ευνοεί αποκλειστικά τα μεγάλα και καθιερωμένα πολιτικά κόμματα. Το ίδιο συμβαίνει και στο Βέλγιο όπου προκύπτει από τις στατιστικές ότι ένα κόμμα όπως το Vlaams Blok, το οποίο αντιπροσωπεύει άνω των 15 % των Φλαμανδών εκλογέων, αποκλείεται από τα δημόσια μέσα ενημέρωσης που χρηματοδοτούνται από τους εκλογείς.

Προφανώς πρόκειται εδώ για ευρωπαϊκό πρόβλημα. Πράγματι, ένας πλουραλιστικός, ελεύθερος και αντικειμενικός τύπος, ο οποίος λαμβάνειπόψη όλα τα ρεύματα της κοινωνίας, αποτελεί την αρχή στην οποία πρέπει να βασίζεται κάθε δημοκρατικό έθνος.

Είναι άραγε ενήμερη η Επιτροπή γι' αυτές τις καταστάσεις που επικρατούν σε ορισμένα κράτη μέλη της ΕΕ·

Δεν πιστεύει άραγε η Επιτροπή ότι τα πολιτικά κόμματα που εκπροσωπούνται στο εθνικό κοινοβούλιο και στο Ευρωπαϊκό Κοινοβούλιο πρέπει να απολαύουν του δικαιώματος σε ισότιμη προσοχή εκ μέρους των μέσων ενημέρωσης των δημοσίων σταθμών ραδιοφωνίας και τηλεόρασης των αντίστοιχων χωρών τους αναλόγως προς το ποσοστό των εκλογέων που εκπροσωπεύουν·

Δεν πιστεύει άραγε η Επιτροπή ότι ένα από τα καθήκοντά της είναι να ελέγχει την τήρηση της αρχής των ελεύθερων, πλουραλιστικών και αντικειμενικών μέσων ενημέρωσης, κυρίως δε όταν πρόκειται για δημόσιους σταθμούς·

Ποία είναι η άποψη της Επιτροπής όσον αφορά ένα κράτος μέλος όπου οι πολιτικοί αναγκάζονται να προβούν σε απεργία πείνας προκειμένου να διεκδικήσουν μια ελάχιστη προσοχή εκ μέρους των μέσων ενημέρωσης·

Απάντηση του κ. Bolkestein εξ ονόματος τηε Επιτροπής

(1 Αυγούστου 2001)

Η Επιτροπή δεν έχει εξουσίες για θέματα προσανατολισμού του τύπου στα κράτη μέλη. Η Επιτροπή κρίνει ότι ο τύπος στην Ευρώπη έχει σημαντικές ελευθερίες, που όμοιές τους δεν απαντώνται συχνά στονπόλοιπο κόσμο. Στο πλαίσιο των αρμοδιοτήτων της Ένωσης, η Επιτροπή επιζητεί να προωθήσει τον πολιτικό και πολιτισμικό πλουραλισμό στα μέσα ενημέρωσης, ώστε να διατηρηθεί αυτό τοψηλό επίπεδο ελευθερίας. Η Επιτροπή δεν μπορεί φυσικά να επηρεάσει, αλλά ούτε και να σχολιάσει, τη δημοσιογραφική πολιτική των μέσων ενημέρωσης σε συγκεκριμένο κράτος μέλος. Η αξιολόγηση της πολιτικής αυτής ανήκει αποκλειστικά στους αναγνώστες και στους θεατές. Σε κάθε περίπτωση, τα κράτη μέλη είναιπεύθυνα να εξασφαλίζουν την τήρηση διαφόρων αρχών, όπως του πλουραλισμού των μέσων ενημέρωσης και της ελευθερίας της έκφρασης.
ΓΡΑΠΤΗ ΕΡΩΤΗΣΗ E-1651/01

υποβολή: John Cushnahan (PPE-DE) προς το Συμβούλιο

(12 Ιουνίου 2001)

Θέμα: Κατ' εξακολούθηση αθέτησηποσχέσεων από την Ρωσία

Γνωρίζει το Συμβούλιο ότι η Ρωσία δεν έχει συστήσει Εθνική Εξεταστική Επιτροπή παρά τα προβλεπόμενα από την περσινή απόφαση σχετικά με την Τσετσενία· Ποια μέτρα σκοπεύει να λάβει επί του θέματος·

Απάντηση

(8 Οκτωβρίου 2001)

Κατά την 56η σύνοδό της, η Επιτροπή των Ηνωμένων Εθνών για τα Ανθρώπινα Δικαιώματα (UNCHR) εξέδωσε την απόφασή της αριθ. 2000/58. Η απόφαση αυτή κάλεσε την Κυβέρνηση της Ρωσικής Ομοσπονδίας να συστήσει επειγόντως, σύμφωνα με αναγνωρισμένα διεθνή πρότυπα, μια εθνική, ανεξάρτητη εξεταστική επιτροπή ευρείας βάσης η οποία να διερευνά ταχέως φημολογούμενες παραβιάσεις ανθρώπινων δικαιωμάτων και παραβάσεις του διεθνούς ανθρωπιστικού δικαίου στη Δημοκρατία της Τσετσενίας, ώστε να διαπιστώνεται η αλήθεια και να εντοπίζονται οιπεύθυνοι, προκειμένου να παραδίδονται στη δικαιοσύνη και να αποφεύγεται η ατιμωρησία.

Στις 20 Φεβρουαρίου 2001, ο Ύπατος Αρμοστής των Ηνωμένων Εθνών για τα Ανθρώπινα Δικαιώματαπέβαλε έκθεση σχετικά με την κατάσταση στη Δημοκρατία της Τσετσενίας της Ρωσικής Ομοσπονδίας. Η Κυβέρνηση της Ρωσικής Ομοσπονδίας συνέβαλε στην εκπόνηση της εν λόγω έκθεσης με γραπτές ανακοινώσεις προς την Ύπατη Αρμοστεία. Σύμφωνα με αυτές τις ανακοινώσεις, έχει ιδρυθεί Εθνική Κρατική Επιτροπή για τη Διερεύνηση Παραβιάσεων των Ανθρώπινων Δικαιωμάτων και την Τήρηση των Ανθρώπινων Δικαιωμάτων στην Τσετσενική Δημοκρατία, με πρόεδρο τον κ. P. V. Krasheninnikov, μέλος του Κοινοβουλίου (Δούμα) της Ρωσικής Ομοσπονδίας.

Κατά την 57η σύνοδό της, η UNCHR εξέδωσε την απόφασή της αριθ. 2001/24. Σ'αυτή την απόφαση, σημείωσε τη σύσταση της Εθνικής Κρατικής Επιτροπής για τη Διερεύνηση των Παραβιάσεων και τον Σεβασμό των Ανθρώπινων Δικαιωμάτων στον Βόρειο Καύκασο (Επιτροπή Krasheninnikov).

Ίσως αξίζει ναπενθυμισθεί ότι η ΕΕ ήταν εκείνη η οποίαπέβαλε την απόφαση 2000/58 στην UNCHR. Φέτος, πάλι, η ΕΕ ήταν εκείνη η οποίαποστήριξε την απόφαση αριθ. 2001/24. Πράγματι, η ΕΕ καταδίκασε σταθερά κάθε καταπάτηση των ανθρώπινων δικαιωμάτων και της ανθρώπινης αξιοπρέπειας στην Τσετσενία, ανεξαρτήτως των δραστών. Η ΕΕ έθιξε επανειλημμένα αυτό το θέμα στις ρωσικές αρχές, σε κάθε διαθέσιμο βήμα και στοψηλότερο δυνατό επίπεδο. Η ΕΕ αναμένει ότι οι αρχές αυτές θα τηρήσουν πλήρως τις δεσμεύσεις τους. Αναμένει την πρώτη έκθεση της Επιτροπής Krasheninnikov, στη σύσταση της οποίας συνέβαλε και η ίδια.
ΓΡΑΠΤΗ ΕΡΩΤΗΣΗ E-2235/01

υποβολή: Glenys Kinnock (PSE) προς την Επιτροπή

(26 Ιουλίου 2001)

Θέμα: Νομοθεσία αναφορικά με την κοινωνική ασφάλιση

Θα μπορούσε να γνωστοποιήσει η Επιτροπή ανπάρχει αντίστοιχη πρόβλεψη για τους εργαζόμενους σε άλλα κράτη μέλη εκτός Ηνωμένου Βασιλείου, να εισπράττουν επίδομα, αν είναι ικανοί προς εργασία, αν είναι διαθέσιμοι για εργασία ή αν βρίσκονται ενεργά σε περίοδο αναζήτησης εργασίας·

Απάντηση της κ. Diamantopoulou εξ ονόματος της Επιτροπής

(6 Σεπτεμβρίου 2001)

Τα επιδόματα ανεργίαςπάρχουν σε όλα τα κράτη μέλη, αν και τα κριτήρια που πρέπει να πληρούνται για τη χορηγησή τους ποικίλουν. Μια συνολική περιγραφή των κριτηρίων που χρησιμοποιούνται σε κάθε κράτος μέλος δημοσιεύεται στο κεφάλαιο 10 της επιτροπής Missoc (σύστημα αμοιβαίας πληροφόρησης για την κοινωνική προστασία)(1).

Τα δύο πρώτα κριτήρια επιλεξιμότητας στα οποία αναφέρεται η κ. βουλευτής, δηλ., η ικανότητα προς εργασία και η διαθεσιμοτητα για εργασία, εφαρμόζονται σε όλα σχεδόν τα κράη μέλη. Ωστόσο το τρίτο κριτήριο, δηλ., η ενεργός αναζήτηση εργασίας, μπορεί να εφαρμοστεί με διάφορους τρόπους (για παράδειγμα στην Ιρλανδία η διατύπωση είναι πραγματική αναζήτηση εργασίας ενώ σε άλλα κράτη μέλη όπως το Βέλγιο ο ενδιαφερόμενος πρέπει να έχει δηλωθεί ως αναζητών απασχόληση).

(1) http://europa.eu.int/comm/employment_social/missoc2000/index_chapitre10_en.htm.
ΓΡΑΠΤΗ ΕΡΩΤΗΣΗ E-1212/01

υποβολή: Jean-Charles Marchiani (UEN) προς το Συμβούλιο

(24 Απριλίου 2001)

Θέμα: Γλώσσες που χρησιμοποιούνται στον τομέα της άμυνας στην Ευρωπαϊκή Ένωση

Το Συμβούλιο μπορεί να αναφέρει ποιές είναι οι γλώσσες που χρησιμοποιούνται στο Eurocorps (ευρωπαϊκό στρατιωτικό σώμα) και στη μόνιμη στρατιωτική επιτροπή·

Ενώ τα γαλλικά και τα γερμανικά, λόγω της δημογραφικής πραγματικότητας, είναι μακράν οι μητρικές γλώσσες που ομιλούνται περισσότερο εντός της Ευρωπαϊκής Ένωσης, το Συμβούλιο δεν θεωρεί ότι θα έπρεπε να επιλεγούν - τόσο για ιστορικούς όσο και για πολιτικούς λόγους - ως κύρια (γλωσσικά) ιδιώματα εντός των ευρωπαϊκών στρατιωτικών δομών·

Το Συμβούλιο μπορεί να διευκρινίσει τους λόγους που δικαιολογούν τη χρήση της αγγλικής εντός παρόμοιων δομών·

Θεωρεί, τόσο στο πλαίσιο αναζήτησης αποτελεσματικότητας σε περίπτωση κρίσεως, όσο και λόγω της πολιτιστικής πραγματικότητας που ισχύει στην Ευρώπη (ύπαρξη τριών μεγάλων γλωσσικών κλάδων: λατινικών και γαλλολατινικών, γερμανικών και αγγλοσαξωνικών) ότι θα έπρεπε, το λιγότερο, να περιορισθεί στη χρήση της γαλλικής, γερμανικής και αγγλικής γλώσσας·

Στην προοπτική της δημιουργίας μιας πραγματικά ανεξάρτητης ευρωπαϊκής πολιτικής άμυνας, το Συμβούλιο δεν θεωρεί ότι η αβάσιμη και καταχρηστική χρησιμοποίηση των αγγλικών αποτελεί, κατά αναλογία, ένα ιδιαίτερα κακό μήνυμα που απευθύνεται στους ευρωπαίους πολίτες·

Απάντηση

(8 Οκτωβρίου 2001)

Οι επίσημες γλώσσες των θεσμικών οργάνων της Ευρωπαϊκής Ένωσης είναι τα δανικά, τα ολλανδικά, τα αγγλικά, τα φινλανδικά, τα γαλλικά, τα γερμανικά, τα ελληνικά, τα ιταλικά, τα πορτογαλικά, τα ισπανικά και τα σουηδικά. Όλα τα κείμενα που αφορούν την Κοινή Εξωτερική Πολιτική και Πολιτική Ασφάλειας (ΚΕΠΠΑ) και την Κοινή Ευρωπαϊκή Πολιτική Ασφάλειας και Άμυνας (ΚΕΠΑΑ), τα οποίαποβάλλονται στο Ευρωπαϊκό Συμβούλιο ή το Συμβούλιο, μεταφράζονται σε όλες τις προαναφερόμενες επίσημες γλώσσες.

Ωστόσο, στον τομέα της ΚΕΠΠΑ, καθώς και της ΚΕΠΑΑ, η οποία αποτελεί αναπόσπαστο τμήμα της, οι ανταλλαγές πληροφοριών μεταξύ των κρατών μελών και οι συνεδριάσεις σε επίσημο επίπεδο πραγματοποιούνται επί του παρόντος στα αγγλικά και τα γαλλικά, βάσει της δήλωσης περί των γλωσσών στον τομέα της ΚΕΠΠΑ (Δήλωση αριθ. 30, Συνθήκη του Μάαστριχτ).

Οι κανόνες και οι πρακτικές που περιγράφονται παραπάνω εφαρμόζονται εξάλλου και όσον αφορά τη Στρατιωτική Επιτροπή, η οποία αποτελεί όργανο του Συμβουλίου. Η χρήση μιας ή περισσότερων γλωσσών στις πολυεθνικές ευρωπαϊκές στρατιωτικές δομές ή σχηματισμούς που δεν ανήκουν στην Ευρωπαϊκή Ένωση, π.χ. στο Eurocorps, δεν εμπίπτει στην αρμοδιότητα του Συμβουλίου αλλά των συμμετεχουσών χωρών.
ΓΡΑΠΤΗ ΕΡΩΤΗΣΗ E-1901/01

υποβολή: Christopher Heaton-Harris (PPE-DE) προς την Επιτροπή

(28 Ιουνίου 2001)

Θέμα: Εφαρμογή της αδελφοποίησης πόλεων

Θα μπορούσε η Επιτροπή να αναφέρει λεπτομερώς τους λόγους που την οδήγησαν να αρνηθεί τη χορήγηση χρηματοδότησης στο Περιφερειακό Συμβούλιο του Oundle, East Midlands, του ΗΒ, για ένα σχέδιο αδελφοποίησης με τη Γερμανία, κατόπιν αιτήσεως που είχεποβάλει το Συμβούλιο νωρίτερα φέτος·

Απάντηση της κ. Reding Εξ ονόματος της Επιτροπής

(11 Σεπτεμβρίου 2001)

Το 2001 ο δήμος Oundleπέβαλε, ως φιλοξενούσα πόλη, αίτηση επιδότησης στο πλαίσιο του πρώτου μέρους της κοινοτικής πρωτοβουλίας για την ενίσχυση των ενεργειών αδελφοποίησης πόλεων. Αυτή η αίτηση δεν επιλέχθηκε από την επιτροπή επιλογής επειδή ο φάκελος πουποβλήθηκε δεν ήταν πλήρης, σύμφωνα με τις διατάξεις του σημείου 7.1. της πρόσκλησηςποβολής προτάσεων, που διέπει τη χορήγηση ενισχύσεων για τις ενέργειες αδελφοποίησης πόλεων(1). Στο εν λόγω σημείο ορίζεται ότι Μόνο φάκελοι που περιέχουν όλα τα έγγραφα που αναφέρονται παρακάτω στα σημεία α) έως ε) και θαποβληθούν εντός της ορισθείσας προθεσμίας, δεόντως συμπληρωμένα και συνοδευόμενα από τα απαιτούμενα δικαιολογητικά, θα θεωρηθούν επιλέξιμοι.

Στην προκειμένη περίπτωση, ο φάκελος του δήμου Oundle δεν συνοδευόταν από το λεπτομερές πρόγραμμα της συνάντησης όπως προβλέπεται στο σημείο 7.1.γ) της εν λόγω πρόσκλησηςποβολής προτάσεων. Όταν λείπει το πρόγραμμα της προβλεπόμενης συνάντησης, η επιτροπή επιλογής δεν είναι σε θέση να εκτιμήσει ούτε την ποιότητα ούτε το ευρωπαϊκό ενδιαφέρον τουποβαλλόμενου σχεδίου.

Η νέα διαδικασία χορήγησης επιδοτήσεων για ενέργειες αδελφοποίησης πόλεων εγκρίθηκε ύστερα από διαβουλεύσεις με τις εθνικές αντιπροσωπείες που εκπροσωπούν το κίνημα των αδελφοποιήσεων, τον Οκτώβριο του 2000. Σκοπός αυτής της διαδικασίας, που βασίζεται στις αρχές που διέπουν τη χορήγηση επιδοτήσεων στο πλαίσιο άλλων κοινοτικών ενεργειών, είναι να καταστεί πιο διαφανές και αποτελεσματικό το σύστημα και να εξασφαλιστεί ίση μεταχείριση όλων των ενδιαφερομένων.

(1) Πρόσκλησηποβολής προτάσεων ΓΔ EAC αριθ. 00/75 - ΕΕ C 320 της 9.11.2000.
ΓΡΑΠΤΗ ΕΡΩΤΗΣΗ E-2946/98

υποβολή: Umberto Bossi (NI) προς την Επιτροπή

(8 Οκτωβρίου 1998)

Θέμα: Καθυστερήσεις της ιταλικής κυβέρνησης για τη δημιουργία ταμείου εγγύησης υπέρ των ΜΜΕ

Το Συμβούλιο υπουργών ECOFIN ενέκρινε δαπάνη 420 εκατ. Ecu για διάφορες δράσεις υπέρ των ΜΜΕ, μεταξύ των οποίων και τη δημιουργία ταμείου εγγύησης δανείων για το οποίο θα απαιτηθεί η οικονομική συμμετοχή των κρατών μελών.

Το ιταλικό Υπουργείο Βιομηχανίας άρχισε μεν, ουδέποτε ολοκλήρωσε δε, τη σύνταξη νομοσχεδίου για την έκδοση διατάγματος με σκοπό τη δημιουργία ταμείου εθνικής εγγύησης το οποίο θα λειτουργούσε συμπληρωματικά προς το ευρωπαϊκό. Το ταμείο εθνικής εγγύησης θα έπρεπε να είναι έτοιμο περί τα μέσα Σεπτεμβρίου, το νομοσχέδιο όμως δεν προβλέπεται να είναι εγκαίρως έτοιμο.

Για το λόγο αυτό, οι ιταλικές ΜΜΕ δεν θα μπορούν, για νιοστή φορά, να επωφεληθούν από τις ευρωπαϊκές βοήθειες, τις οποίες θα λάβουν άλλα κράτη, τα οποία εργάζονται αποτελεσματικότερα για την προσαρμογή των οργάνων τους στις ευκαιρίες που προσφέρει η Κοινότητα. Η καθυστέρηση της ιταλικής κυβέρνησης αποβαίνει, ως εκ τούτου, αποκλειστικά εις βάρος των δυνητικών αποδεκτών των κοινοτικών ενισχύσεων, και, εν προκειμένω, των ΜΜΕ.

Πώς σκοπεύει η Επιτροπή να προστατεύσει τις ΜΜΕ που βρίσκονται σε μειονεκτική θέση, λόγω της καθυστέρησης ή της έλλειψης νομοθετικών προσαρμογών από τα κράτη μέλη;

Τί μέτρα σκοπεύει να λάβει η Επιτροπή έναντι των κυβερνήσεων των κρατών μελών οι οποίες δεν παίρνουν τα κατάλληλα μέτρα, με αποτέλεσμα να βλάπτονται οι παραγωγικές δυνάμεις της χώρας τους;

Απάντηση του κ. Παπουτσή εξ ονόματος της Επιτροπής

(25 Νοεμβρίου 1998)

Με την απόφαση 98/343/ΕΚ της 19ης Μαΐου 1998 σχετικά με τα μέτρα χρηματοδοτικής συνδρομής υπέρ των καινοτόμων μικρών και μεσαίων επιχειρήσεων (ΜΜΕ) που δημιουργούν θέσεις απασχόλησης(1), το Συμβούλιο ενέκρινε δάνειο ύψους 420 εκατ. Ecu για τα έτη 1998-2000 με στόχο τη χρηματοδοτική ενίσχυση τριών μηχανισμών, ήτοι του μηχανισμού κεφαλαίων επιχειρηματικού κινδύνου, ενός προγράμματος στήριξης για τη δημιουργία κοινών διεθνικών επιχειρήσεων και ενός συστήματος εγγυήσεων. Ένα ποσό ύψους 150-190 εκατ. Ecu προορίζεται για το σύστημα εγγυήσεων. Κατόπιν, η Επιτροπή υπέγραψε μια συμφωνία συνεργασίας με το Ευρωπαϊκό Ταμείο Επενδύσεων (ΕΤΕ) για την εφαρμογή του πρώτου και του τρίτου μηχανισμού.

Την 1 Μαΐου 1998, η Επιτροπή δημοσίευσε(2) τα μέτρα εφαρμογής και τα κριτήρια επιλογής των συστημάτων εγγυήσεων που ισχύουν στα κράτη μέλη και υπόκεινται στο δημόσιο και ιδιωτικό τομέα συμπεριλαμβανομένων των μηχανισμών αμοιβαίων εγγυήσεων. Βάσει της εν λόγω δημοσίευσης, οι ενδιάμεσοι φορείς θα έχουν τη δυνατότητα να υποβάλλουν τις προτάσεις τους. Το ΕΤΕ θα συμβουλευτεί τις αρχές κάθε κράτους μέλους, συμπεριλαμβανομένης της Ιταλίας, πριν οριστικοποιήσει την επιλογή των ενδιάμεσων φορέων.

(1) ΕΕ L 155 της 29.5.1998.

(2) ΕΕ C 302 της 1.10.1998.
ΓΡΑΠΤΗ ΕΡΩΤΗΣΗ E-3554/98

υποβολή: Cristiana Muscardini (NI) προς την Επιτροπή

(1 Δεκεμβρίου 1998)

Θέμα: Πρόγραμμα "θερμοδυναμική των συνθέτων συστημάτων" του τρίτου προγράμματος πλαισίου έρευνα, ανθρώπινο κεφάλαιο και κινητικότητα

Σε σχέση με το συμβόλαιο αριθ. ERBCHRX-CT92-0007, το οποίο συνήφθη μεταξύ ENEA και ΔΓ XII της Επιτροπής για τη διοικητική διαχείριση των κοινοτικών πιστώσεων για το πρόγραμμα "θερμοδυναμική των συνθέτων συστημάτων" που εγγράφονται στο τρίτιο πρόγραμμα πλαίσιο για την αμοιβαία ανταλλαγή επιστημονικών γνώσεων μέσω ενός ευρωπαϊκού δικτύου στο οποίο μετέχουν 16 ευρωπαϊκοί εταίροι,

1. μπορεί η Επιτροπή να επιβεβαιώσει ότι η χρηματοδότηση ύψους 600.000 Ecu για τα δύο πρώτα έτη (1η Ιουνίου 1993-31 Ιανουαρίου 1995) διατέθηκε πραγματικά για το εν λόγω πρόγραμμα; Εάν ναι, η χρηματοδότηση ανανεώθηκε για τη δεύτερη διετία;

2. Σε αρνητική περίπτωση, για ποιόν σκοπό διατέθηκαν οι πιστώσεις;

3. εάν ο σκοπός ήταν διαφορετικός, οι οικονομικοί λογαριασμοί ήταν ορθοί και η διαχείριση υπήρξε διαφανής;

4. έχει ήδη αποφανθεί το Ελεγκτικό Συνέδριο για το κατά πόσον αυτές οι δαπάνες ήσαν κανονικές σε σχέση με τους σκοπούς για τους οποίους οι πιστώσεις είχαν εγγραφεί στον προϋπολογισμό;

5. δεν πιστεύει ότι, σε περίπτωση αντικανονικής χρήσης των πιστώσεων, θα έπρεπε να διεξαχθούν έρευνες εις βάθος, προκειμένου να επιτύχει το αρχικά εγκριθέν σχέδιο και να προστατευθεί η αξιοπιστία των προγραμμάτων πλαίσιο της κοινοτικής τεχνολογικής έρευνας;

Απάντηση της κας Cresson εξ ονόματος της Επιτροπής

(26 Ιανουαρίου 1999)

Η Επιτροπή συνήψε τη σύμβαση για το δίκτυο Ανθρώπινο Κεφάλαιο και Κινητικότητα (ΑΚΚ), αριθ. ERBCHRXCT 92007, με οκτώ αναδόχους, συμπεριλαμβανομένης της Ente per le Nuove texcnologie, l' Energia e l' Ambiente (ENEA) ως συντονιστικού φορέα, το 1993, για αρχική περίοδο δύο ετών. Η ΕΝΕΑ αποφάσισε να αποσυρθεί από το δίκτυο το 1995. Το Τεχνικό Πανεπιστήμιο του Βερολίνου, ένας από τους άλλους αρχικούς αναδόχους, ανέλαβε στη συνέχεια το ρόλο του συντονιστικού φορέα, το 1997. Συνεπεία τούτου, η σύμβαση παρατάθηκε μέχρι τα τέλη του 1998.

Η οροφή της χρηματοδοτικής συμμετοχής της Επιτροπής στο δίκτυο καθορίζεται, στο σύνολό της, στη σύμβαση, σε 600.000 Ευρώ. Το 1993 πληρώθηκε μία αρχική προκαταβολή. Στη συνέχεια η Επιτροπή κατέβαλε το κόστος δαπανών που προέκυψαν κατά το πρώτο έτος ισχύος της συμβάσεως. Ελέγχθηκαν οι δηλώσεις δαπανών όλων των εταίρων του δικτύου και μόνο οι δαπάνες που ήταν επιλέξιμες, βάσει των όρων της συμβάσεως, επεστράφησαν. Λόγω της αναδιάρθρωσης του δικτύου, δεν έχει γίνει ακόμη εξέταση άλλων δηλώσεων δαπανών.

Η Επιτροπή διεξάγει σε τακτική βάση δειγματοληπτικούς ελέγχους των συμβάσεων του δικτύου, και κάθε σύμβαση υπόκειται σε ανεξάρτητου έλεγχο για διάστημα έως και δύο ετών μετά το πέρας της συμβάσεως. Το Ελεγκτικό Συνέδριο έχει επίσης το δικαίωμα ελέγχου τέτοιων συμβάσεων, μολονότι δεν έχει πραγματοποιηθεί έλεγχος στη συγκεκριμένη περίπτωση συμβάσεως. Όποτε και αν διαπιστωθεί ότι η συμμετοχή της Επιτροπής εκτρέπεται από τους όρους που προβλέπει μια σύμβαση, λαμβάνονται όλα τα αναγκαία μέτρα (συμπεριλαμβανομένων και των ένδικων μέσων) για την ανάκτηση των χρημάτων.
ΓΡΑΠΤΗ ΕΡΩΤΗΣΗ E-3736/98

υποβολή: Amedeo Amadeo (NI) προς την Επιτροπή

(11 Δεκεμβρίου 1998)

Θέμα: Οστεοπόρωση

Πρόσφατες επιστημονικές μελέτες αποδεικνύουν ότι τα κατάγματα που οφείλονται στην οστεοπόρωση αποτελούν μια αυξανόμενη απειλή για την υγεία των ηλικιωμένων και η συχνότητά τους θα αυξηθεί σημαντικά κατά τα επόμενα χρόνια.

Έχοντας υπόψη ότι η διατροφή διαδραματίζει σημαντικό ρόλο για την υγεία των οστών, σκοπεύει η Επιτροπή να μεριμνήσει για την πραγματοποίηση μελέτης που θα προωθεί πολιτικές ενημέρωσης του κοινού και θα προβλέπει συστήματα ελέγχου του ποσοστού εμφάνισης των καταγμάτων τόσο σε εθνικό όσο και σε κοινοτικό επίπεδο.

Μπορεί η Επιτροπή να ξεκινήσει εκστρατεία ευαισθητοποίησης για την αντιμετώπιση της οστεοπόρωσης, με στόχο τη λήψη κοινοτικών μέτρων για την πρόληψή της και την ενημέρωση του πολίτη και των υγειονομικών αρχών των κρατών μελών, ώστε να διαφυλάξει την υγεία του πολίτη και να συμβάλει στην κατάρτιση ικανού υγειονομικού προσωπικού;